**Salo Grenning** (født 5. april 1918 i Bergen, død 1. februar 1986), best kjent under signaturen **Pedro**, var en norsk avistegner og bokillustratør. I 1945 ble han ansatt i avisa *Verdens Gang* (*VG*) der han tegnet karikaturer, portretter og kommentartegninger i over 30 år.

Biografi
--------

Tegneren Salo Grenning («Pedro», til høyre) med karikaturtegning av vekkelsespredikanten Billy Graham i Oslo juli 1955 Foto: *Billedbladet NÅ* / Arkivverket 
«Pedro» (med bart i bakgrunnen til høyre) i mai 1958, under Myklesaken der Agnar Mykle (foran til venstre) ble anklaget for å ha skrevet en pornografisk bok. Foto: *Billedbladet NÅ*/ Arkivverket 
Salo Grenning het opprinnelig Salo (Salomon) Goldfarb, men tok etternavnet Grenning i 1945. Kunstnernavnet/psevdonymet «Pedro» ble tatt i bruk i 1940.

Pedro ble utdannet ved School of Art i Belfast, BKHS og SHKS under Per Krohg.

Goldfarb forlot Norge om bord på MK «Motig I» som la ut fra Turøy 9. februar 1941 (skipper var Shetlands-Larsen) og ankom Lerwick på Shetland 11. februar. I Storbritannia gikk han inn i Brigaden i Skottland. Som løytnant tjenestegjorde han i Hærens overkommandos Operative Liaisonkorps som liaisonoffiser ved den britiske 52. divisjon/155. brigade/241. ingeniørkompani (241 Field Company Royal Engineers) og 243. kompani. 

Under Arnhem-operasjonen i 1944 utrettet han i kampene på Walcheren en bragd som førte til at han ble «Mentioned in Despatches». Det skjedde ved Middelburg, der han fikk den tyske kommandanten til å overgi seg betingelsesløst. Overgivelsen skjedde da Goldfarb ved en feil kjørte rett inn i Middelburg og ble møtt av en tysk general som viftet med hvitt flagg. Generalen ville ikke overgi seg til en løytnant, og Grenning kalte opp sjefen over radio og lot som sjefen var oberst - da overga den tyske generalen seg. Goldfarb ble høyt dekortert for sin innsats.

Signaturen «Pedro» ble tatt i bruk som dekknavn under annen verdenskrig da han oppholdt seg i London og tegnet for *Norsk Tidend*.

I 1945 ble han ansatt i avisa *Verdens Gang* der han tegnet karikaturer, portretter og kommentartegninger. Fra 1953 og i over 30 år lagde han «Pedros ukerevy», en karikaturkavalkade over ukas begivenheter i *VG*.

Pedro illustrerte også et stort antall bøker, deltok på en mengde utstillinger, blant annet Høstutstillingen. Hans tegninger er innkjøpt av Nasjonalgalleriet, Riksgalleriet, Montreal Museum of Fine Arts og andre samlinger.

Pedros tegninger var på 2010-tallet fortsatt i daglig bruk som små vignetter på *VGs* leserbrevside.

Utmerkelser
-----------

For sin krigsinnsats var Grenning dekorert med blant annet Deltagermedaljen med rosett og den britiske Defence Medal. Han ble også hedret med Mentioned in Despatches.

  


|  |  |  |
| --- | --- | --- |
| Utmerkelser

|  |  |
| --- | --- |
| Deltakermedaljen med rosett | Defence Medal |

 |

Referanser
----------

1. 1 2   Norsk kunstnerleksikon, oppført som Pedro Grenning, Norsk kunstnerleksikon ID Pedro\_Grenning, besøkt 9. oktober 2017[Hentet fra Wikidata]
2. 1 2   Norsk biografisk leksikon, oppført som oppr. Goldfarb Pedro, Norsk biografisk leksikon ID Salo\_Grenning\_Pedro, besøkt 9. oktober 2017[Hentet fra Wikidata]
3. 1 2   KulturNav, oppført som Pedro Grenning, KulturNav-ID 907269a8-070f-4c6c-b94d-d2684602bf6b, besøkt 9. oktober 2017[Hentet fra Wikidata]
4. ↑  Jan Christensen og Arnfinn Moland: Myter om krigen i Norge 1940-1945. Nova Forlag, 2011.
5. ↑  Ragnar Ulstein: *Englandsfarten Band II, Søkelys mot Bergen*
6. ↑  Sørensen, Bodil. (2009, 13. februar). Salo Grenning Pedro: utdypning. I Norsk biografisk leksikon
7. ↑  Eystein Fjærli (1982). *Den norske hær i Storbritannia 1940-1945*. Oslo: Tanum Norli. s. 249.
8. ↑  Haga, Arnfinn (1936-) (1984). *Klar til storm: med de norske commandos i annen verdenskrig*. [Oslo]: Cappelen. s. 138. ISBN 8202090881.
9. ↑  «Norske jøder I AKTIV KRIGSINNSATS». *Aftenposten*. 12. februar 1998.
10. ↑  Eriksen, Knut Einar (1987). *Frigjøring*. Aschehoug (serien Norge i krig, red av Magne Skodvin).
11. ↑  «Pedros Ukerevy». *Verdens Gang*. 24. september 1955.

Eksterne lenker
---------------

* (no) Publikasjoner av Salo Grenning i BIBSYS
* «(no) Salo Grenning». *Norsk biografisk leksikon*.

Portaler: Litteratur | Kunst

|  |  |
| --- | --- |
| Oppslagsverk/autoritetsdata | Store norske leksikon **·** Store norske leksikon **·** Norsk biografisk leksikon **·** Norsk kunstnerleksikon **·** Prabook **·** Historisk befolkningsregister **·** BIBSYS **·** VIAF **·** LCCN **·** ISNI **·** ISNI **·** SUDOC **·** KulturNav **·** KulturNav **·** KulturNav
 |